Die mooiste plekkie ooit. Ons het so tuis gevoel. Belinda was ongelooflik met ons. Beslis 'n plek wat elke jaar wil bespreek.
Daar was irriterende voëls wat bo-op die plafon van die woonvertrek nesgemaak het wat letterlik die hele tyd geraas het, selfs nadat dit al goed donker was en ons wou gaan slaap het. Daar is ook nie 'n deur tussen die woonvertrek en slaapkamer nie so ons kon nie die geraas van die voëls demp nie. Die pad se geraas weens die nabygeleë N2 was hanteerbaar en na laaste lig grootliks afgeneem.
Ons was op pad van die Kaap af en dit was die ideale verblyf want ons wou nie laat op die pad wees nie. Ons kon braai.
Ons het goeie telefoniese kontak gehad met die gasvrou en kon enige kleinighede maklik uitsorteer. Baie dankie vir die gasvryheid.
Sal dit aanbeveel aan almal. Belinda is 'n ware gasvrou. Daar is alles wat jy nodig het. Mooi, netjies en skoon.
Ons is baie vriendelik ontvang en kon sommer tuis voel. Die plekkie is al wat mens nodig het as jy op pad oorslaap. Baie lekker en gemaklik daar gebly. Die plekkie is sommer lekker op die pad, wat dit baie gemaklik maak. Mens raak sommer lus om meer van die plaaslewe in te neem.
Ons het 'n fantastiese verblyf gehad op Melkboom Gasteplaas. Om so oor die lande uit te kyk en die skapies hier naby op die lande te sien, het sommer my siel rustig gemaak. Alles was so netjies en almal was net te bereid om te help waar nodig. Die kothuis is lekker ruim en is ingerig met alles wat jy moontlik kan nodig kry gedurende jou verblyf. Al was dit so na aan die N2, was die voertuie op die hoofweg glad nie 'n probleem nie. Ek kan nie wag om sommer gou weer te kom kuier nie!
Belinda, baie dankie vir jou vriendelikheid - ons het heerlik in die rondawel gebly en sal weer kom as die Canola blom.
Dis 'n lieflike, netjiese en skoon plekkie. Die ontvangs was baie, baie gasvry. Dis heerlik so in die natuur op die plaas, en as jy wakker word hoor jy die plaasgeluide. Baie gasvry mense. En 'n heerlike ontbyt. Dankie Belinda, ons sal verseker weer by jou kom oorslaap en ek sal beslis mense aanbeveel om ook so te maak.